**Stredisko Evanjelickej DIAKONIE, Diakonické centrum Sučany**

Partizánska 25, 038 52 Sučany

IČO: 37907409, DIČ: 2021970984

Tel.: 043/424 19 01, Tel./Fax: 043/424 19 00 mobil: 0918/616 092

e-mail: taskarova@mail.t-com.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Q. správa za III. štvrťrok 2016 SED Sučany**

1. **Konferencie, školenia, kurzy, odborné semináre**

***18. 08. 2016*** – školenie zástupcu zamestnancov pána Jána Marčeka pre bezpečnosť. Toto školenie bolo zamerané na vysvetlenie právomoci a povinnosti zástupcu zamestnancov, ktorý zastupuje zamestnancov v oblasti bezpečnosti a ochrany zdravia pri práci.

***23. 09. 2016*** *a****24. 09. 2016*** – sa konala v Bratislave VIII. medzinárodná vedecká konferencia „Aktivizácia seniorov a nefarmakologické prístupy v liečbe Alzheimerovej choroby“, ktorej sa zúčastnila Mgr. Lenka Taškárová. Na konferencii sa preberali nasledovné témy:

* Čo je potrebné k pochopeniu Alzheimerovej choroby,
* Internet ako pomoc – tak pre pacienta, rodinného príslušníka ako aj ošetrovateľa človeka s demenciou,
* Dilemy vo vzťahu medzi opatrovateľom a klientom, Vymedzenie hraníc pri poskytovaní paliatívnej starostlivosti ľuďom s demenciou,
* Postdiagnostická starostlivosť o ľudí s demenciou,
* Využitie reminiscenčnej terapie pri práci s pacientmi s demenciou,
* Kompetencie pracovníkov sociálnych služieb starajúcich sa o ľudí trpiacich demenciou,
* Geriatrické syndrómy u pacientov s demenciou,
* Kognitívna rezerva – náskok pred patologickými zmenami mozgu,
* Nové pohľady na demenciu a ako ju posunúť najďalej. Nefarmakologický prístup,
* Identifikácia potrieb opatrovateľa človeka s demenciou,
* Domáca hospicová starostlivosť o ľudí v posledných Štádiách demencie – pilotný projekt,
* Tréning pamäti a jeho využitie v nefarmakologickej terapii pri Alzheimerovej chorobe,
* Význam ambulantnej formy Špecializovaného zariadenia pre ľudí s Alzheimerovou chorobu.

***12. 09. 2016*** *a****13. 09. 2016*** *–* sa JUDr. Katarína Lilgová a Mgr. Lenka Taškárová zúčastnili na Podbanskom školenia „Aktuálne otázky v sociálnej oblasti“, ktoré organizovalo Regionálne vzdelávacie centrum Martin. Program školenia:

* Webové sídla a legislatíva,
* Ochrana osobných údajov a zverejňovanie informácií podľa platnej legislatívy,
* Čo prináša novela zákona o sociálnych službách ?
* Zaraďovanie a odmeňovanie zamestnancov v sociálnych službách,
* Kompetencie obcí v sociálnej oblasti v jednotlivých zákonoch.
1. **Pracovné porady pre zamestnancov a klientov**

*Porada so zamestnancami:*

***20. 09. 2016*** – poradu otvorila pani riaditeľka Mgr. Lenka Taškárová, po dovolenkovom období privítala prítomných zamestnancov a následne odovzdala slovo vrchnej sestre pani Františke Hüberovej.

*Vrchná sestra sa vyjadrila k nasledujúcim bodom:*

1. Podávanie liekov – zabezpečiť, aby klienti neužívali lieky na lačno. Dávkovanie liekov začína tými najdôležitejšími.

2. Podávanie jogurtov – ak má klient kúpený jogurt, ktorý je označený v chladničke, treba mu ho pravidelne ponúkať počas desiaty a olovrantu.

3. Príjem a výdaj tekutín – u inkontinentných klientov písať do hlásenia (príjem, výdaj, farba moču).

4. Klienti s permanentným katétrom – ak majú začervenané miesta, zapareniny – treba ich ošetriť veľmi dôkladne.

5. Zapisovanie do ošetrovacieho dekurzu – zapisovať poranenie a pády klientov.

6. Striedanie opatrovateľov po oddeleniach – odovzdávanie si nových a dôležitých informácií (hlavne spánok klienta).

7. Triedenie nebezpečného odpadu – nezabúdať vyberať ihlu z inzulínového pera.

8. Diabetická diéta – nevyberať sladké jedla klientom – sladké jedlo vybrať po konzultácii s vrchnou sestrou.

9. Kúpeľne klientov – zabezpečiť tekuté mydlo do každej kúpeľne.

*Pani riaditeľka pokračovala v porade a prebrala nasledujúce body:*

1. Úmrtie klienta – otázky ohľadne ponechania vecí po klientovi rieši rodina výlučne s pani riaditeľkou.

2. Kľúčový pracovník – pokračovať v práci s klientom – postrehy zapisovať do formulárov v Ambulancii (Modrý zošit).

3. Plienky – zisťovanie spokojnosti s plienkami TENA – u opatrovateľov (možnosť zmeny dodávateľa).

4. Zavedenie osmičky – overiť ako tento spôsob výpomoci napomáha dennej službe.

5. Finančná situácia – informovanie zamestnancov o finančnej situácii zariadenia.

 6. Zmeny v zariadení – informovanie zamestnancov ohľadne cenných vecí a preukazov totožnosti klientov. Informácia o novom tlačive: Súhlas so spracovaním osobných údajov ako aj o tlačive, ktoré sa týka mlčanlivosti o osobných údajoch. Spis každého zamestnanca musí obsahovať tieto podpísané dokumenty. Nové usmernenia k spomenutým tlačivám boli prezentované počas Celoslovenského seminára pre pracovníkov zariadení poskytujúcich soc. služby a to Mgr. Vladimírom Pirošíkom.

7. Školenie Červený kríž – informovanie zamestnancov o kurze prvej pomoci, ktorý bude prebiehať 04. 10. 2016 od 8.00 hod zariadení.

Diskusia:

* pani riaditeľka dala návrh o možnosti zmeny dodávateľa plienok. Opatrovatelia sa vyjadrili, že s doterajším dodávateľov plienok zn. TENA sú spokojní.

Záver: pani riaditeľka sa poďakovala prítomným za účasť a zároveň vyjadrila poďakovanie zamestnancom v mene rodiny Hnilicovej za starostlivosť ich mamy počas 9 rokov pobytu v našom zariadení.

*Porada s klientmi:*

***26. 07. 2016*** – sa konala porada klientov spojená s oslavou jubilantov ako aj 10. Výročia SED. Pani riaditeľka Mgr. Lenka Taškárová otvorila poradu a oslavu privítaním prítomných klientov. Preberali sa nasledovné témy:

* spolupráca klienta a kľúčového pracovníka,
* využívanie reminiscenčnej miestnosti,
* požiadanie, aby svojich rodinných príslušníkov informovali o tom, že nezamestnaným osobám je vstup do výdajne stavy a jedálne zakázaný,
* zisťovanie spokojnosti klientov so službami fyzioterapeuta.

**3. Duchovná práca pre zamestnancov a klientov**

*Duchovné služby*

O duchovné zaopatrenie v SED, ako aj prislúženie Večere Pánovej v rámci Služieb Božích sa pravidelne stará Mgr. Daniel Beňuch. Biblické hodiny sa konajú dva krát do mesiaca.

Pre bratov a sestry z rímskokatolíckej cirkvi je ponúkaná možnosť vysluhovania sviatosti zmierenia a svätej omše v prvý štvrtok v mesiaci.

V rámci biblioterapie poslúžia čítaním náboženských textov Mgr. Martina Špániková a Mgr. Monika Kalafutová. Klienti nášho zariadenia počúvajú biblické príbehy aj z CD a po ich vypočutí sú vedení k tomu, aby spoločne uvažovali nad ich výkladom. Na požiadanie je možné dohodnúť pastorálne stretnutie s duchovnými aj na izbách klientov.

**4. Prezentácia**

Dňa 10. 09. 2016 sa konal v CZ v Martine 3. Deň zborovej diakonie TUS. Pri tejto príležitosti boli hostia informovaní o službe, ktorú poskytuje SED v Sučanoch.

**5. Vzdelávanie**

***27. 09. 2016*** *–* supervízia pod vedením supervízora PhDr. Soni Holúbkovej. Na supervízií sa stretáva zdravotnícky, opatrovateľský a sociálny personál. V rámci supervízie sa preberali nasledovné témy: komunikácia, individuálne plány, kľúčoví pracovníci, spolupráca s príbuznými.

**6. Realizované projekty na získavanie finančných prostriedkov**

Nadviazali sme spoluprácu so spoločnosťou SWAN, a.s. Bratislava. Zariadenie prenajalo priestory na bočných stenách výťahovej šachty a plochu na streche budovy o výmere 5 m2. Priestory sú prenajaté z dôvodu inštalácie pomocných zariadení, kabeláže a osadenia základňovej stanice LTE. SED týmto získalo finančné prostriedky za nájomné, ktoré budú vyplácané dva krát v priebehu roka.

**7. Peňažný dar**

Rodina Jánošíková z vďačnosti za starostlivosť o svoju matku pani Annu Hnilicovú, darovala celému kolektívu zamestnancov SED finančný dar o výške 800 EUR.

**8.** **Počet personálu:**

(HPP) 32 osôb

(DVP) 6 osoby

Spolu: 38 osôb

Noví zamestnanci: Jana Kovaľová, opatrovateľka – od 06. 07. 2016 (HPP)

 Pĺž Igor, redakčné a fotografické úpravy web stránky –

 od 13. 07. 2016 (DVP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| JUDr. Eva Čvikotová  | 1938 | 04. 07. 2016 |
| Ján Grofík | 1938 | 07. 07. 2016 |
| Anna Krivošová | 1942 | 15. 08. 2016 |
| Rudolf Drugda | 1926 | 31. 08. 2016 |
| Želmíra Kulichová | 1937 | 31. 08. 2016 |
| Anna Kýšková  | 1922 | 07 09. 2016 |
| Ondrej Hanuliak | 1935 | 12. 09. 2016 |
| Mária Lajčiaková | 1931 | 13. 09. 2016 |
| Ladislav Hlôška | 1945 | 29. 09. 2016 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Vladimír Rolík | 1936 | 09. 08. 2016 |
| Andrej Bella | 1932 | 13. 08. 2016 |
| Anna Hnilicová | 1932 | 07. 09. 2016 |
| Želmíra Kulichová | 1937 | 10. 09. 2016 |
| Emília Bečáková | 1935 | 14. 09. 2016 |
| Anna Kýšková | 1922 | 19. 09. 2016 |

*Občania odišli*:

|  |  |  |
| --- | --- | --- |
| **Meno a priezvisko** | **rok narodenia** | **dátum odchodu** |
| Anna Krivošová  | 1942 | 23. 08. 2016 |
| JUDr. Eva Čvikotová  | 1938 | 26. 08. 2016 |

*Počet klientov*:

Ženy: ZpS 17

Muži: ZpS 8

Ženy: DSS 1

Muži: DSS 2

Ženy špecializované zariadenie: 15

Muži špecializované zariadenie: 4

Samoplatiteľ: 2

Spolu klientov: 49

**9. Starostlivosť o budovu, ostatné práce**

* bežná údržba budovy (oprava výťahov, maľovanie – izby klientov, kúpeľňové jadra, fajčiareň),
* bežný servis postelí, nočných stolíkov, skríň, výmena sprchových batérii,
* oprava strechy – oplechovanie,
* namontovanie základne SWAN.

**10. Akcie**

***26. 07. 2016*** – sme si s klientmi spoločne pripomenuli 10. výročie od založenia SED. O vytvorenie príjemnej atmosféry sa postarali pán Jendrišák hrou na harmonike a pán Očko hrou na saxofón. Pri tejto príležitosti sme taktiež zagratulovali všetkým oslávencom. Úprimne sa tešíme, že i napriek zdravotným problémom našich klientov, dokážeme prežiť pekné chvíle a tak si spoločne spríjemniť život v zariadení.

***26. 07. 2016*** *a****28. 09. 2016*** *–* spoločné stretnutie s oslávencami, ktorí si v mesiaci júl, august a september pripomenuli svoje meniny alebo narodeniny. Zvlášť sme sa tešili s jubilantom MUDr. Františkom Mikušákom, ktorý v našom zariadení spolu s manželkou oslávil 80 rokov. Je pre všetkých milým občerstvením vzájomne si prejaviť spolupatričnosť a v rodinnej atmosfére prežiť požehnané chvíle.

**11. Práca s klientom**

V období mesiacov júl až september sme pri práci s klientom uplatňovali skupinovú a individuálnu formu zameranú na jeho potreby a zmysluplné trávenie voľného času. V rámci individuálnej práce s klientom sme vo veľkej miere využívali rozhovor ako prostriedok na získanie informácií, monitorovanie ich aktuálnych potrieb, či vymedzenie a riešenie problému. Pokračovali sme tiež vo vypracovávaní, samotnej realizácii a raz za pol roka i vo vyhodnocovaní „Individuálnych plánov“.

Vďaka teplým a slnečným dňom si klienti mohli oddýchnuť a načerpať nové sily pohybom, či posedením na lavičkách vonku. Niektorí využili tento čas na rozvoj svojich fyzických síl, iní zas dali prednosť budovaniu vzájomných vzťahov. Pobyt vonku sme si v tieto dni zvykli spríjemniť dobrou kávičkou, sladkou pochúťkou, koláčikom, zmrzlinou, či sviežim ovocím. O dobrú náladu nebola núdza i kvôli spevu a melódiám ľudových piesní, ktoré u klientov navodia časy mladosti a príjemných spomienok.

Počas nepriaznivého počasia sme s klientmi precvičovali tiež jemnú motoriku výrobou papierovej hmoty, triedením a prácou s farebnými korálkami, či krepovým papierom. Tvorivú činnosť sme zamerali na vyfarbovanie obrázkov k tematike letného obdobia, podarilo sa nám tiež vyrobiť klietky z plastových fliaš, flitrov a krepových guľôčok. Niektoré priestory zariadenia boli opäť naplnené vôňou levandule, ktorú sme s klientmi vymŕvali a balili do vrecúšok rôznej veľkosti. Spoločné chvíle sme trávili počúvaním povestí, biblických príbehov, či pozeraním dokumentov o krásach nášho Slovenska. Klienti po týchto formách aktivít zvyknú nadviazať rozhovory a obohatiť ostatných zaujímavými diskusiami, ktoré sú naplnené ich skúsenosťami a postrehmi, ktoré životom získali. Je to vždy veľmi obdivuhodné počúvať a učiť sa od nich.

Všetky individuálne a skupinové stretnutia boli po skončení spracované a zdokumentované.

Súčasťou práce s klientom sú i pravidelné nákupy, ktoré pre klientov realizuje dva-krát do mesiaca. Nakupujeme im tovar podľa ich aktuálnych požiadaviek, väčšinou potraviny ako sladkosti, nápoje alebo drogériu.

**12. Výsledky hospodárenia**

|  |  |
| --- | --- |
| Stav na jednotlivých účtoch | -22.913,75 € |
| Stav pokladne k 30. 09. 2016 | 2.618,84 € |
| *Príjmy:* |
| Príspevok za služby na základe zmluvy | 59.764,17 € |
| Nájomné za nebytové priestory | 5.753,58 € |
| Príspevky od VÚC | 25.489,43 € |
| Príspevky od MPSVaR | 24.000,00 € |
| 2 % dane |  1.076,24 € |
| *Výdavky:*  |
| mzdy | 57.613,96 € |
| príspevok zamestnávateľa DDS | 296,80 € |
| odvody | 19.623,21 € |
| SF | 285,64 € |

**13. Plány do budúcnosti**

– Svojou službou neustále pokračovať na vytváraní kvalitných vzťahov, medzi SED v Sučanoch a Žilinským samosprávnym krajom, mestom Martin, Obecným úradom v Sučanoch ako aj s okolitými obcami.

– V spolupráci s Ústredím Evanjelickej diakonie ponúknuť školenie zamerané na vyššiu odbornosť zamestnancov.

– Zúčastňovať sa školení a odborných prednášok za účelom získania vedomostí a ich aplikovania v službe s klientom.

– V rámci bohoslužobného života, pozývať do zariadenia bratov farárov z turčianskeho seniorátu.

– V rámci svojich možností prinášať našim klientom radosť prostredníctvom pekného kultúrneho programu. Rozšíriť spoluprácu s Evanjelickou spojenou školou v Martine a Biblickou školou v Martine.

– Pokračovať v spolupráci s Centrom MEMORY v Bratislave, Občianskym združením TERAPEUTIKA v Bratislave, Občianskym združením Spoľah v Banskej Bystrici a Tatra Akadémiou v Prievidzi.

– Svojou službou šíriť dobré meno Evanjelickej diakonie ako aj Evanjelickej cirkvi augsburského vyznania.

V Sučanoch dňa 20. 10. 2016

 ……………………………………………….

 Mgr. Lenka Taškárová

 štatutárny zástupca SED Sučany